Source: http://docplayer.cz/37020147-Disciplinarny-poriadok-a-rokovaci-poriadok-disciplinarnej-komisie-vysokej-skoly-medzinarodneho-podnikania-ism-slovakia-v-presove-pre-studentov-v.html
Timestamp: 2018-02-24 18:22:31+00:00

Document:
DISCIPLINÁRNY PORIADOK A ROKOVACÍ PORIADOK DISCIPLINÁRNEJ KOMISIE Vysokej školy medzinárodného podnikania ISM Slovakia v Prešove pre študentov v - PDF
Download "DISCIPLINÁRNY PORIADOK A ROKOVACÍ PORIADOK DISCIPLINÁRNEJ KOMISIE Vysokej školy medzinárodného podnikania ISM Slovakia v Prešove pre študentov v"
1 DISCIPLINÁRNY PORIADOK A ROKOVACÍ PORIADOK DISCIPLINÁRNEJ KOMISIE Vysokej školy medzinárodného podnikania ISM Slovakia v Prešove pre študentov v úplnom znení
2 ČASŤ I VŠEOBECNÁ ČASŤ Čl. 1 Úvodné ustanovenia 1. Disciplinárny poriadok a rokovací poriadok disciplinárnej komisie Vysokej školy medzinárodného podnikania ISM Slovakia v Prešove pre študentov v úplnom znení (ďalej len disciplinárny poriadok ) upravuje postavenie a pôsobnosť disciplinárnej komisie Vysokej školy medzinárodného podnikania ISM Slovakia v Prešove (ďalej len vysoká škola ), ako orgánu akademickej samosprávy na prerokovanie disciplinárnych priestupkov tých študentov, ktorí sú zapísaní na študijnom programe uskutočňovanom na vysokej škole. 2. Tento disciplinárny poriadok zároveň upravuje postup pri ukladaní disciplinárnych opatrení a taxatívne vymedzuje disciplinárne priestupky. Čl. 2 Disciplinárna komisia 1. Disciplinárna komisia prerokúva disciplinárne priestupky študentov vysokej školy, ktorí sú zapísaní v študijnom programe uskutočňovanom na vysokej škole a predkladá návrh na rozhodnutie rektorovi. 2. Disciplinárna komisia má štyroch členov, z ktorých polovicu tvoria študenti. 3. Predsedu a členov disciplinárnej komisie vymenúva rektor na návrh akademického senátu z radov členov akademickej obce najneskôr do štrnástich dní po schválení akademickým senátom. 4. Funkčné obdobie disciplinárnej komisie je dvojročné. V priebehu funkčného obdobia môže rektor v odôvodnených prípadoch uvoľniť alebo odvolať člena komisie alebo zrušiť členstvo v komisii a vymenovať nových členov. 5. Skončenie členstva v komisii oznamuje rektor jej členom písomne s uvedením dôvodu. 6. Administratívno-technické úkony spojené s činnosťou disciplinárnej komisie vykonáva študijné oddelenie. Vedúci študijného oddelenia sa zúčastňuje zasadania disciplinárnej komisie bez práva hlasovať. 2
3 ČASŤ II OSOBITNÁ ČASŤ Čl. 3 Všeobecné vymedzenie disciplinárneho priestupku 1. Disciplinárny priestupok je zavinené porušenie právnych predpisov alebo vnútorných predpisov vysokej školy alebo verejného poriadku. 2. Disciplinárnym priestupkom podľa tohto poriadku je aj: a) porušenie povinností vyplývajúcich z rozhodnutí orgánov akademickej samosprávy školy, b) zneváženie alebo iná ujma spôsobená členovi akademickej obce alebo zamestnancovi školy, c) zneváženie dobrej povesti alebo mena školy, d) podvod v súvislosti so štúdiom alebo s vedeckou činnosťou, e) vyvolanie verejného pohoršenia alebo správanie sa v rozpore s dobrými mravmi, f) násilný čin proti študentovi, zamestnancovi alebo návštevníkovi školy, g) krádež alebo závažné poškodenie majetku, ktorý vlastní, spravuje alebo má v nájme škola, jej študenti, zamestnanci alebo návštevníci školy alebo majetku v inom vlastníctve, h) úmyselný trestný čin, za ktorý bol páchateľ právoplatne odsúdený. Čl. 4 Sankcie za disciplinárny priestupok 1. Za disciplinárny priestupok možno uložiť študentovi niektoré z týchto disciplinárnych opatrení: a) pokarhanie, b) podmienečné vylúčenie zo štúdia s určením lehoty a podmienok, pri dodržaní ktorých bude podmienečné vylúčenie zo štúdia zrušené, c) vylúčenie zo štúdia. 3
4 2. Disciplinárne opatrenie podľa ods.1 písm. a) možno uložiť študentovi len za menej závažný disciplinárny priestupok, alebo disciplinárny priestupok spáchaný z nedbalosti. 3. Pri ukladaní disciplinárneho opatrenia podľa ods. 1 písm. b) sa stanoví lehota a podmienky, pri dodržaní ktorých bude podmienečné vylúčenie zrušené. Prihliada sa pritom k závažnosti disciplinárneho priestupku. Dĺžka podmienečného vylúčenia zo štúdia je najmenej šesť mesiacov a najviac dva roky odo dňa uloženia disciplinárneho opatrenia. Ak sa študent pred uplynutím lehoty dopustí ďalšieho disciplinárneho priestupku, uloží sa mu disciplinárne opatrenie podľa odseku 1 písm. c), ak rektor nerozhodne inak. 4. Disciplinárne opatrenie podľa ods. 1 písm. c) možno študentovi uložiť ak: a) úmyselne spáchal závažný disciplinárny priestupok, b) opakovane spáchal disciplinárny priestupok, c) bol právoplatne odsúdený za trestný čin. 5. Pri ukladaní disciplinárneho opatrenia sa prihliada na charakter a závažnosť disciplinárneho priestupku, na okolnosti, za ktorých k disciplinárnemu priestupku došlo, na mieru zavinenia, na dôsledky disciplinárneho priestupku, ako aj na doterajšie správanie sa študenta. 6. Disciplinárny priestupok je premlčaný, ak od jeho spáchania uplynul viac ako jeden rok. Čl. 5 Menej závažné disciplinárne priestupky 1. Menej závažného disciplinárneho priestupku sa študent dopusti aj vtedy, ak koná v rozpore s právnymi predpismi, vnútornými predpismi vysokej školy alebo verejného poriadku, v rozpore s dobrými mravmi v súvislosti s plnením študijných povinností a to najmä: a) poruší študijný poriadok VŠMP ISM Slovakia v Prešove, - neúčasťou na seminároch nad 30 %, - používaním mobilných telefónov na vyučovaní, b) neprístojným a arogantným správaním počas vyučovacieho procesu, 4
5 c) odpisovaním počas ústneho alebo písomného overovania vedomostí, d) akákoľvek iná forma nedovolenej aktivity študenta počas ústneho alebo písomného overovania vedomostí, smerujúca k nekorektnému konaniu, e) iné konanie, ktoré má charakter porušovania dobrých mravov a pravidiel správania sa, na základe objektívneho posúdenia disciplinárnej komisie. 2. Za menej závažný disciplinárny priestupok podľa odseku 1 písm. a) až h) možno uložiť pokarhanie. Čl. 6 Závažné disciplinárne priestupky 1. Závažného disciplinárneho priestupku sa študent dopustí aj vtedy, ak koná v rozpore s dobrými mravmi v súvislosti s plnením študijných povinností a vedome porušuje autorský zákon, a to najmä: a) vydáva inú prácu za svoju, b) použije inú prácu alebo jej časti vo svojej práci bez príslušného odkazu na pôvodnú prácu, c) viacnásobne odovzdá rovnakú prácu, ktorá už bola študentom odovzdaná v súvislosti s plnením študijných povinností pri určitom predmete v rámci študijného programu, d) zhotovuje alebo používa v akejkoľvek forme audio - vizuálne záznamy a techniku z vyučovacieho procesu, alebo ju ďalej šíri, e) zhotovuje alebo používa v akejkoľvek forme audio - vizuálne záznamy a techniku počas ústneho alebo písomného overovania vedomostí, f) úmyselne poškodzuje majetok školy, g) konanie smerujúce k poškodzovaniu dobrého mena VŠMP ISM Slovakia v Prešove (napr. vo verejných sieťach - ohováranie, šírenie nepravdivých informácií), h) iné úmyselné konanie, ktoré je v rozpore s dobrými mravmi na základe objektívneho zváženia disciplinárnej komisie. 5
6 2. Za závažný disciplinárny priestupok podľa odseku 1 písm. a) až h) možno uložiť podmienečné vylúčenie zo štúdia s určením lehoty a podmienok, pri dodržaní ktorých bude podmienečné vylúčenie zo štúdia zrušené. Čl. 7 Závažné hrubé a opakujúce sa disciplinárne priestupky 1. Závažného hrubého a opakujúceho disciplinárneho priestupku sa študent dopustí, aj vtedy, ak vedome hrubo alebo opakovane koná v rozpore s dobrými mravmi v súvislosti s plnením študijných povinností a to najmä: a) vykonaním skúšky inou osobou a vykonanie skúšky za inú osobu, b) zavinené a závažné porušenie právnych predpisov alebo vnútorných predpisov VŠMP ISM Slovakia v Prešove alebo verejného poriadku, c) opakované úmyselné závažné porušenie disciplíny dvakrát za sebou v jednom semestri, ak bolo predchádzajúce porušenie disciplíny prerokované disciplinárnou komisiou, d) spáchanie ďalšieho disciplinárneho priestupku počas podmienečného vylúčenia, e) iné závažné a hrubé porušenie disciplíny na základe objektívneho posúdenia disciplinárnej komisie. 2. Za závažný hrubý a opakujúci sa disciplinárny priestupok podľa odseku 1 písm. a) až e) možno uložiť vylúčenie zo štúdia. 6
7 ČASŤ III KONANIE O DISCIPLINÁRNOM PRIESTUPKU Čl. 8 Konanie o disciplinárnom priestupku 1. Podnety rektorovi na podanie návrhu na konanie o disciplinárnom priestupku môže predkladať každý člen akademickej obce. 2. Konanie o disciplinárnom priestupku pred disciplinárnou komisiou sa uskutočňuje na návrh rektora, ktorý predloží predsedovi disciplinárnej komisie so zdôvodnením a popisom skutku a prípadnými dôkazmi. 3. Disciplinárna komisia je povinná začať disciplinárne konanie do 14 dní od doručenia návrhu. 4. Disciplinárnu komisiu zvoláva jej predseda. 5. Konanie o disciplinárnom priestupku sa vykonáva za prítomnosti študenta, ktorý je obvinený zo spáchania disciplinárneho priestupku. Ak sa študent nedostaví bez riadneho ospravedlnenia na rokovanie disciplinárnej komisie, môže disciplinárna komisia konať aj bez jeho prítomností. Predvolanie na rokovanie disciplinárnej komisie sa študentovi doručí do vlastných rúk. 6. Rokovanie disciplinárnej komisie je verejné s výnimkou konania o hlasovaní. 7. Disciplinárna komisia je uznášaniaschopná, ak je prítomná nadpolovičná väčšina všetkých členov. 8. Na schválenie rozhodnutia disciplinárnej komisie je potrebná nadpolovičná väčšina hlasov prítomných členov. 9. Za účelom riadneho prešetrenia skutkovej podstaty disciplinárneho priestupku je disciplinárna komisia oprávnená pozvať na rokovanie ktoréhokoľvek zamestnanca alebo študenta vysokej školy. 10. Písomné podklady, návrhy na vypočutie svedkov a vykonanie dôkazov pre rokovanie komisie o disciplinárnom priestupku študenta pripraví člen komisie poverený predsedom komisie. 7
8 11. Študent obvinený zo spáchania disciplinárneho priestupku má právo predkladať dôkazy, vyjadrovať sa ku všetkým podkladom, nahliadať do písomných materiálov a po skončení disciplinárneho konania do zápisu z rokovania disciplinárnej komisie s výnimkou zápisu o hlasovaní. 12. Na základe zisteného skutkového stavu predseda predloží členom disciplinárnej komisie návrh na uloženie konkrétneho disciplinárneho opatrenia. Členovia disciplinárnej komisie hlasujú o návrhu verejne. 13. V prípade rovnosti hlasov členov disciplinárnej komisie je rozhodujúci hlas predsedu. 14. Návrh na uloženie disciplinárneho opatrenia predkladá disciplinárna komisia rektorovi s písomným odôvodnením. 15. Z rokovania disciplinárnej komisie vyhotoví predseda alebo ním poverený člen disciplinárnej komisie záznam, ktorý podpíšu všetci prítomní členovia disciplinárnej komisie. 16. Disciplinárna komisia je povinná ukončiť disciplinárne konanie najneskôr do 20 dní od doručenia návrhu rektora na konanie o disciplinárnom priestupku. 17. Ak je člen disciplinárnej komisie predpojatý, oznámi túto skutočnosť rektorovi. V tomto prípade rektor vylúči predpojatého člena z disciplinárneho konania. 18. Ak je predpojatý predseda disciplinárnej komisie, oznámi túto skutočnosť rektorovi. V tomto prípade rektor písomne poverí vedením konania o disciplinárnom priestupku ďalšieho člena disciplinárnej komisie zo zamestnaneckej časti. 19. Účastník disciplinárneho konania môže vyjadriť námietku predpojatosti voči ktorémukoľvek členovi disciplinárnej komisie rektorovi. O odôvodnenosti námietky rozhodne rektor do 5 dní. Ak námietku uzná ako odôvodnenú, vylúči predpojatého člena komisie z disciplinárneho konania. 8
9 Čl. 9 Rozhodnutie o uložení disciplinárneho opatrenia 1. Disciplinárne opatrenie ukladá rektor na návrh disciplinárnej komisie. 2. Rektor nemôže uložiť prísnejšie disciplinárne opatrenie, ako navrhla disciplinárna komisia. 3. Ak ide o menej závažný disciplinárny priestupok a možno predpokladať, že prerokovanie priestupku disciplinárnou komisiou povedie k náprave, rektor môže rozhodnúť, že za disciplinárne opatrenie neudelí disciplinárne opatrenie, aj keď jeho uloženie navrhla disciplinárna komisia. 4. Rozhodnutie o uložení disciplinárneho opatrenia vydá rektor písomne najneskôr do dvoch týždňov odo dňa doručenia návrhu na uloženie disciplinárneho opatrenia disciplinárnou komisiou. 5. Rozhodnutie musí obsahovať odôvodnenie a poučenie o možnosti podať žiadosť o jeho preskúmanie. 6. Rozhodnutie o uložení disciplinárneho opatrenia musí byť študentovi doručené do vlastných rúk. 7. Rozhodnutie o uložení disciplinárneho opatrenia sa založí do dokumentácie študenta. 8. Ak si študent, ktorému bolo uložené disciplinárne opatrenie - pokarhanie riadne plnil akademické a občianske povinnosti v lehote jedného roka od nadobudnutia právoplatnosti rozhodnutia, hľadí sa na neho, akoby mu nebolo disciplinárne opatrenie uložené. Rozhodnutie o uložení tohto disciplinárneho opatrenia rektor vymaže na návrh disciplinárnej komisie z dokumentácie študenta. Čl. 10 Preskúmanie rozhodnutia o uložení disciplinárneho opatrenia 1. Žiadosť o preskúmanie rozhodnutia sa podáva rektorovi do ôsmich dní odo dňa jeho doručenia. 2. Rektor môže sám žiadosti vyhovieť a rozhodnutie zmeniť alebo zrušiť. Ak žiadosti nevyhovie, postúpi ju akademickému senátu. 9
10 3. Akademický senát rozhodnutie rektora preskúma, či nie je v rozpore so zákonom alebo vnútorným predpisom vysokej školy a rozhodnutie rektora buď potvrdí, zmení alebo zruší. 4. Akademický senát najneskôr do 30 dní od doručenia žiadosti o preskúmanie rozhodnutia rektora vydá písomné rozhodnutie, ktoré je konečné a nie je možné proti nemu podať odvolanie. 5. Rozhodnutie akademického senátu musí byť študentovi doručené do vlastných rúk. ČASŤ IV SPOLOČNÉ, PRECHODNÉ A ZÁVEREČNÉ USTANOVENIA Čl. 11 Záverečné ustanovenia 1. Zrušuje sa Disciplinárny poriadok Vysokej školy medzinárodného podnikania ISM Slovakia v Prešove zo dňa 21. januára Tento disciplinárny poriadok bol prerokovaný Akademickým senátom Vysokej školy medzinárodného podnikania ISM Slovakia v Prešove dňa Tento disciplinárny poriadok nadobúda platnosť dňa Tento disciplinárny poriadok nadobúda účinnosť prvým dňom nasledujúcim po dni, keď nadobudol platnosť. V Prešove, dňa 11. marca prof. Ing. Ján Korčmároš, CSc. predseda AS VŠMP ISM Slovakia prof. RNDr. Lev Bukovský DrSc. rektor VŠMP ISM Slovakia 10
DISCIPLINÁRNY PORIADOK JESSENIOVEJ LEKÁRSKEJ FAKULTY UK V MARTINE PRE ŠTUDENTOV
UNIVERZITA KOMENSKÉHO V BRATISLAVE JESSENIOVA LEKÁRSKA FAKULTA V MARTINE DISCIPLINÁRNY PORIADOK JESSENIOVEJ LEKÁRSKEJ FAKULTY UK V MARTINE PRE ŠTUDENTOV Vnútorný predpis JLF UK v Martine vydaný podľa 33
Vnútorný predpis č. 8/2008
Vnútorné predpisy Univerzity Komenského v Bratislave Vnútorný predpis č. 8/2008 schválený Akademickým senátom Univerzity Komenského v Bratislave Disciplinárny poriadok Univerzity Komenského v Bratislave

References: Čl. 1
 Čl. 2
 Čl. 3
 Čl. 4
 Čl. 5
 Čl. 6
 Čl. 7
 Čl. 8
 Čl. 9
 Čl. 10
 Čl. 11